title: 2014 m. vasario 25 d. Komisijos įgyvendinimo reglamentas (ES) Nr. 184/2014, kuriuo, remiantis Europos Parlamento ir Tarybos reglamentu (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos, nustatomos valstybių narių ir Komisijos elektroninio keitimosi duomenimis sistemos nuostatos ir sąlygos ir, remiantis Europos Parlamento ir Tarybos reglamentu (ES) Nr. 1299/2013 dėl konkrečių Europos regioninės plėtros fondo paramos Europos teritorinio bendradarbiavimo tikslui nuostatų, patvirtinama Europos teritorinio bendradarbiavimo tikslą atitinkančios paramos iš Europos regioninės plėtros fondo intervencinių veiksmų kategorijų nomenklatūra

text:
27.2.2014

               LT

               Europos Sąjungos oficialusis leidinys

               L 57/7

      KOMISIJOS ĮGYVENDINIMO REGLAMENTAS (ES) Nr. 184/2014
   2014 m. vasario 25 d.
   kuriuo, remiantis Europos Parlamento ir Tarybos reglamentu (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos, nustatomos valstybių narių ir Komisijos elektroninio keitimosi duomenimis sistemos nuostatos ir sąlygos ir, remiantis Europos Parlamento ir Tarybos reglamentu (ES) Nr. 1299/2013 dėl konkrečių Europos regioninės plėtros fondo paramos Europos teritorinio bendradarbiavimo tikslui nuostatų, patvirtinama Europos teritorinio bendradarbiavimo tikslą atitinkančios paramos iš Europos regioninės plėtros fondo intervencinių veiksmų kategorijų nomenklatūra
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), visų pirma į jo 74 straipsnio 4 dalį,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1299/2013 dėl konkrečių Europos regioninės plėtros fondo paramos Europos teritorinio bendradarbiavimo tikslui nuostatų (2), visų pirma į jo 8 straipsnio 2 dalies antrą pastraipą,
   kadangi:

               (1)

               šiame reglamente išdėstytos nuostatos glaudžiai susijusios, nes visos apima aspektus, būtinus rengiant investicijų į ekonomikos augimą ir darbo vietų kūrimą tikslą ir Europos teritorinio bendradarbiavimo tikslą atitinkančias veiksmų programas. Siekiant užtikrinti tų nuostatų, kurios turėtų įsigalioti vienu metu, suderinamumą ir sudaryti geresnes sąlygas visiems ES gyventojams jas rasti vienoje vietoje ir visapusiškai jas apžvelgti, pageidautina nuostatas dėl Europos teritorinio bendradarbiavimo tikslą atitinkančių intervencinių veiksmų kategorijų įtraukti į šį įgyvendinimo aktą, nes konsultavimosi su Europos struktūrinių ir investicijų fondų koordinavimo komitetu, įsteigtu laikantis Reglamento (ES) Nr. 1303/2013 150 straipsnio 1 dalies, procedūra yra tokia pati, kaip ir dėl kitų į šį įgyvendinimo aktą įtrauktų nuostatų, o investicijų į ekonomikos augimą ir darbo vietų kūrimą tikslą atitinkančių intervencinių veiksmų kategorijoms taikoma kita procedūra;

               (2)

               laikantis Reglamento (ES) Nr. 1303/2013 74 straipsnio 4 dalies, visa oficialia informacija valstybė narė ir Komisija keičiasi naudodamosi elektroninio keitimosi duomenimis sistema. Todėl reikia nustatyti nuostatas ir sąlygas, kurias ta elektroninio keitimosi duomenimis sistema turėtų atitikti;

               (3)

               valstybės narės ir Komisijos keitimosi informacija tvarka turėtų būti atskirta nuo paramos gavėjų ir atitinkamų institucijų keitimuisi informacija pagal Reglamento (ES) Nr. 1303/2013 122 straipsnio 3 dalį nustatytos tvarkos, kuriai taikomas kitas įgyvendinimo aktas. Siekiant užtikrinti, kad informacija apie veiksmų programų įgyvendinimą būtų kokybiškesnė, sistema taptų naudingesnė, o sąlygos būtų supaprastintos, reikia nustatyti pagrindinius informacijos, kuria turėtų būti keičiamasi, formos ir apimties reikalavimus;

               (4)

               reikia nustatyti sistemos veikimo principus ir taikytinas taisykles, pagal kurias būtų nustatomas subjektas, atsakingas už dokumentų įkėlimą ir jų atnaujinimą;

               (5)

               siekiant sumažinti valstybėms narėms ir Komisijai tenkančią administracinę naštą ir kartu užtikrinti veiksmingą ir efektyvų elektroninį keitimąsi informacija, reikia nustatyti sistemos technines charakteristikas;

               (6)

               valstybės narės ir Komisija taip pat turėtų turėti galimybę koduoti ir perduoti duomenis dviem skirtingais nustatytinais būdais. Taip pat reikia numatyti taisykles, taikytinas force majeure aplinkybėms sutrukdžius naudotis elektroninio keitimosi duomenimis sistema, kad ir valstybės narės, ir Komisija galėtų toliau keistis informacija alternatyviais būdais;

               (7)

               valstybės narės ir Komisija turėtų užtikrinti, kad duomenys per elektroninio keitimosi duomenimis sistemą būtų perduodami saugiai, užtikrinant informacijos prieinamumą, vientisumą, autentiškumą, konfidencialumą ir neužginčijamumą. Todėl reikėtų nustatyti saugumo taisykles;

               (8)

               šiame reglamente turėtų būti laikomasi pagrindinių teisių ir paisoma principų, pripažintų Europos Sąjungos pagrindinių teisių chartijoje, visų pirma teisės į asmens duomenų apsaugą. Todėl šis reglamentas turėtų būti taikomas laikantis šių teisių ir principų. Asmens duomenis tvarkant valstybėms narėms taikoma Europos Parlamento ir Tarybos direktyva 95/46/EB (3). Asmens duomenis tvarkant Sąjungos institucijoms ir įstaigoms ir užtikrinant laisvą tokių duomenų judėjimą taikomas Europos Parlamento ir Tarybos reglamentas (EB) Nr. 45/2001 (4);

               (9)

               laikantis Reglamento (ES) Nr. 1299/2013 8 straipsnio 2 dalies antros pastraipos, reikia nustatyti bendras Europos teritorinio bendradarbiavimo tikslo programoms skirtas intervencinių veiksmų kategorijas, kad valstybės narės galėtų Komisijai teikti nuoseklią informaciją apie planuojamą Europos regioninės plėtros fondo (ERPF) paramos panaudojimą, taip pat apie visus ERPF asignavimus ir išlaidas pagal kategoriją ir veiksmų skaičių per visą programos įgyvendinimo laikotarpį. Dėl to Komisija galėtų tinkamai informuoti kitas Sąjungos institucijas ir Sąjungos piliečius apie ERPF paramos panaudojimą;

               (10)

               siekiant užtikrinti greitą šiuo reglamentu numatytų priemonių taikymą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

               (11)

               šiame reglamente numatytos priemonės atitinka Reglamento (ES) Nr. 1303/2013 150 straipsnio 3 dalies pirmą pastraipą, nes pagal to reglamento 150 straipsnio 1 dalį įsteigtas Europos struktūrinių ir investicijų fondų koordinavimo komitetas pateikė nuomonę,

         PRIĖMĖ ŠĮ REGLAMENTĄ:

      I   SKYRIUS

         Reglamento (ES) Nr. 1303/2013 nuostatų dėl ESI fondų įgyvendinimo nuostatos

   ELEKTRONINIO KEITIMOSI DUOMENIMIS SISTEMA
   (Įgaliojimas suteiktas Reglamento (ES) Nr. 1303/2013 74 straipsnio 4 dalimi)
   1 straipsnis
   Elektroninio keitimosi duomenimis sistemos sukūrimas
   Komisija sukuria elektroninio keitimosi duomenimis sistemą, skirtą valstybei narei ir Komisijai oficialiai keistis visa informacija.
   2 straipsnis
   Elektroninio keitimosi duomenimis sistemos turinys
   1.   Elektroninio keitimosi duomenimis sistema (toliau – SFC2014) apima bent informaciją, nurodytą modeliuose, formose ir šablonuose, nustatytuose pagal Reglamentą (ES) Nr. 1303/2013, Reglamentą (ES) Nr. 1299/2013, Europos Parlamento ir Tarybos reglamentą (ES) Nr. 1305/2013 (5) ir būsimą Sąjungos teisės aktą, kuriuo nustatomos 2014–2020 m. programavimo laikotarpio jūrų reikalų ir žuvininkystės politikos finansinės paramos sąlygos (EJRŽF reglamentą).
   2.   SFC2014 įterptose elektroninėse formose pateiktos informacijos (toliau – struktūriniai duomenys) negalima pakeisti nestruktūriniais duomenimis, įskaitant hipersaitų ar kitų tipų nestruktūrinių duomenų, pvz., dokumentų priedų ar paveikslėlių, naudojimą. Jeigu valstybė narė tą pačią informaciją perduoda struktūrinių duomenų ir nestruktūrinių duomenų pavidalu, esant neatitikimų, naudojami struktūriniai duomenys.
   3 straipsnis
   SFC2014 veikimas
   1.   Komisija, pagal Europos Parlamento ir Tarybos reglamento (ES, Euratomas) Nr. 966/2012 (6) 59 straipsnio 3 dalį, Reglamento (ES) Nr. 1303/2013 123 straipsnį ir Reglamento (ES) Nr. 1305/2013 65 straipsnio 2 dalį valstybės narės paskirtos institucijos, taip pat įstaigos, kurioms patikėtos tų institucijų užduotys, į SFC2014 įveda informaciją, už kurios perdavimą yra atsakingos, ir visus jos atnaujinimus.
   2.   Bet kokį informacijos Komisijai perdavimą tikrina ir pateikia ne tas pats asmuo, kuris įvedė to perdavimo duomenis. Šis užduočių atskyrimas užtikrinamas SFC2014 arba su SFC2014 automatiškai sujungiamose valstybės narės valdymo ir kontrolės informacinėse sistemose.
   3.   Valstybės narės nacionaliniu ir (arba) regioniniu lygmeniu paskiria už SFC2014 prieigos teisių valdymą atsakingą (-us) asmenį (-is), kuris (-ie) turi atlikti šias užduotis:

               (a)

               nustatyti prieigos prašančių naudotojų tapatybę ir įsitikinti, kad tie naudotojai dirba organizacijoje;

               (b)

               informuoti naudotojus apie jų prievoles palaikyti sistemos saugumą;

               (c)

               tikrinti, ar naudotojai turi teisę naudotis prašomo lygio prieiga atsižvelgiant į jų užduotis ir hierarchinę padėtį;

               (d)

               prašyti panaikinti prieigos teises, kai jų nebereikia arba jos nebėra pagrįstos;

               (e)

               skubiai pranešti apie įtartinus įvykius, kurie gali pažeisti sistemos saugumą;

               (f)

               užtikrinti, kad naudotojų atpažinimo duomenys nuolat būtų tikslūs, ir pranešti apie bet kokius pasikeitimus;

               (g)

               laikantis Sąjungos ir nacionalinių taisyklių, imtis reikiamų su duomenų apsauga ir komerciniu konfidencialumu susijusių atsargumo priemonių;

               (h)

               informuoti Komisiją apie bet kokius pasikeitimus, turinčius poveikio valstybės narės institucijų arba SFC2014 naudotojų galimybėms atlikti 1 dalyje nurodytas pareigas arba jo (jų) paties (-čių) galimybėms atlikti a–g punktuose nurodytas pareigas.

         4.   Keičiantis duomenimis ir atliekant veiksmus privaloma naudoti elektroninį parašą, kaip nustatyta Europos Parlamento ir Tarybos direktyvoje 1999/93/EB (7). Valstybės narės ir Komisija pripažįsta SFC2014 naudojamo elektroninio parašo teisinę galią ir jo kaip įrodymo teismo bylose priimtinumą.
   SFC2014 apdorojant informaciją, pagal Europos Parlamento ir Tarybos direktyvą 2002/58/EB (8), Europos Parlamento ir Tarybos direktyvą 2009/136/EB (9), Europos Parlamento ir Tarybos direktyvą 1995/46/EB (10) ir Reglamentą (EB) Nr. 45/2001 paisoma fizinių asmenų privatumo ir asmens duomenų apsaugos ir juridinių asmenų komercinio konfidencialumo principų.
   4 straipsnis
   SFC2014 charakteristikos
   Kad būtų užtikrintas veiksmingas ir efektyvus elektroninis keitimasis informacija, SFC2014 būdingos šios charakteristikos:

               (a)

               interaktyviosios formos arba formos, iš anksto užpildytos sistemos pagal sistemoje pirmiau užregistruotus duomenis;

               (b)

               automatinio skaičiavimo funkcijos, jei jos sumažina naudotojų pastangas atliekant kodavimą;

               (c)

               automatiniai įtaisytieji valdikliai perduotų duomenų vidiniam nuoseklumui ir šių duomenų atitikčiai taikomoms taisyklėms patikrinti;

               (d)

               sistemos sukurti SFC2014 naudotojams skirti įspėjimai, kad tam tikrus veiksmus atlikti galima arba ne;

               (e)

               į sistemą įvestos informacijos apdorojimo būsenos stebėjimas internetu;

               (f)

               galimybė gauti su visa įvesta veiksmų programos informacija susijusius istorinius duomenis.

         5 straipsnis
   Duomenų perdavimas naudojantis SFC2014
   1.   Valstybės narės ir Komisija SFC2014 gali naudotis tiesiogiai per interaktyvią naudotojo sąsają (t. y. internetinę taikomąją programą) arba per techninę sąsają, kurioje naudojami iš anksto nustatyti protokolai (t. y. internetinės paslaugos), leidžiantys automatiškai sinchronizuoti ir perduoti duomenis tarp valstybių narių informacinių sistemų ir SFC2014.
   2.   Atitinkamo dokumento pateikimo data laikoma valstybės narės elektroninio informacijos perdavimo Komisijai (arba Komisijos – valstybei narei) data.
   3.   Force majeure aplinkybėmis, kai SFC2014 veikimas sutrikęs arba prie SFC2014 neįmanoma prisijungti ilgiau kaip vieną darbo dieną paskutinę savaitę prieš teisės aktais nustatytą informacijos pateikimo terminą ar gruodžio 23–31 d. laikotarpiu arba penkias darbo dienas kitu metu, valstybė narė ir Komisija informacija gali keistis popieriuje, naudodamos šio reglamento 2 straipsnio 1 dalyje nurodytus modelius, formas ir šablonus.
   Elektroninio keitimosi duomenimis sistemai vėl ėmus tinkamai veikti, atkūrus ryšį su ta sistema arba išnykus force majeure priežasčiai, atitinkamas subjektas nedelsdamas įveda informaciją, kuri buvo išsiųsta popieriuje, ir į SFC2014.
   4.   3 dalyje nurodytais atvejais atitinkamo dokumento pateikimo data laikoma pašto antspaudo data.
   6 straipsnis
   Naudojantis SFC2014 perduodamų duomenų saugumas
   1.   Komisija nustato SFC2014 skirtą informacinių technologijų saugumo strategiją (toliau – SFC IT saugumo strategija), laikantis atitinkamų Sąjungos taisyklių, visų pirma Komisijos sprendimo C(2006) 3602 (11) ir jo įgyvendinimo taisyklių, taikomą SFC2014 besinaudojantiems darbuotojams. Komisija paskiria asmenį (-is), atsakingą (-us) už SFC2014 saugumo strategijos nustatymą, tvarkymą ir tinkamo taikymo užtikrinimą.
   2.   Valstybės narės ir SFC2014 prieigos teises gavusios kitos Europos institucijos, išskyrus Komisiją, laikosi SFC2014 portale paskelbtų IT saugumo nuostatų bei sąlygų ir priemonių, kurias Komisija įdiegė SFC2014 duomenų perdavimo saugumui užtikrinti, visų pirma susijusių su šio reglamento 5 straipsnio 1 dalyje nurodytos techninės sąsajos naudojimu.
   3.   Valstybės narės ir Komisija įgyvendina saugumo priemones, priimtas duomenims, jų saugomiems ir perduodamiems naudojantis SFC2014, apsaugoti, ir užtikrina tų priemonių veiksmingumą.
   4.   Valstybės narės patvirtina nacionalines, regionines ar vietos informacijos saugumo strategijas, apimančias SFC2014 prieigą ir automatinį duomenų įvedimą į šią sistemą ir užtikrinančias būtiniausių saugumo reikalavimų atitikimą. Šios nacionalinės, regioninės ar vietos IT saugumo strategijos gali būti grindžiamos kitais saugumo dokumentais. Kiekviena valstybė narė užtikrina, kad tokios IT saugumo strategijos būtų taikomos visoms SFC2014 besinaudojančioms institucijoms.
   5.   Šios nacionalinės, regioninės ar vietos IT saugumo strategijos apima:

               (a)

               asmens (-enų), atsakingo (-ų) už šio reglamento 3 straipsnio 3 dalyje nurodytą prieigos teisių valdymą, veiklos IT saugumo aspektus, jei sistema naudojamasi tiesiogiai;

               (b)

               jei nacionalinės, regioninės ar vietos kompiuterių sistemos prie SFC2014 prijungiamos naudojant šio reglamento 5 straipsnio 1 dalyje nurodytą techninę sąsają, tų sistemų saugumo užtikrinimo priemones, garantuojančias, kad sistemos atitiktų SFC2014 saugumo reikalavimus.

         Taikant pirmos pastraipos b punktą, tinkamai atsižvelgiama į šiuos aspektus:

               (a)

               fizinio saugumo;

               (b)

               duomenų laikmenų ir prieigos kontrolės;

               (c)

               saugojimo kontrolės;

               (d)

               prieigos ir slaptažodžių kontrolės;

               (e)

               stebėjimo;

               (f)

               sujungimo su SFC2014;

               (g)

               ryšių infrastruktūros;

               (h)

               žmogiškųjų išteklių valdymo prieš įdarbinant, įdarbinimo metu ir įdarbinus;

               (i)

               incidentų valdymo.

         6.   Šios nacionalinės, regioninės ar vietos IT saugumo strategijos grindžiamos rizikos vertinimu, o apibūdintos priemonės yra proporcingos nustatytai rizikai.
   7.   Komisijos prašymu, jai pateikiami dokumentai, kuriuose išdėstytos nacionalinės, regioninės ar vietos IT saugumo strategijos.
   8.   Valstybės narės nacionaliniu arba regioniniu lygmeniu paskiria asmenį (-is), atsakingą (-us) už nacionalinių, regioninių ar vietos IT saugumo strategijų tvarkymą ir taikymo užtikrinimą. Tas (tie) asmuo (-enys) užtikrina ryšių su Komisijos paskirtu (-ais) ir šio reglamento 6 straipsnio 1 dalyje nurodytu (-ais) asmeniu (-imis) palaikymą.
   9.   SFC IT saugumo strategija ir atitinkamos nacionalinės, regioninės ir vietos IT saugumo strategijos atnaujinamos pasikeitus technologijoms, nustačius naujų pavojų ar įvykus kitiems atitinkamiems įvykiams. Bet kuriuo atveju jos peržiūrimos kasmet, siekiant ir toliau užtikrinti jomis grindžiamą tinkamą atsaką.

      II   SKYRIUS

         Reglamento (ES) Nr. 1299/2013 įgyvendinimo nuostatos

   INTERVENCINIŲ VEIKSMŲ KATEGORIJŲ NOMENKLATŪRA
   (Įgaliojimas suteiktas Reglamento (ES) Nr. 1299/2013 8 straipsnio 2 dalies antra pastraipa)
   7 straipsnis
   Europos teritorinio bendradarbiavimo tikslą atitinkančių intervencinių veiksmų kategorijos
   Reglamento (ES) Nr. 1299/2013 8 straipsnio 2 dalies antroje pastraipoje nurodyta intervencinių veiksmų kategorijų nomenklatūra nustatoma šio reglamento priede.

      III   SKYRIUS

   BAIGIAMOJI NUOSTATA
   8 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 25 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 320.

      (2)  OL L 347, 2013 12 20, p. 259.

      (3)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

      (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (5)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).

      (6)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      (7)  1999 m. gruodžio 13 d. Europos Parlamento ir Tarybos direktyva 1999/93/EB dėl Bendrijos elektroninių parašų reguliavimo sistemos (OL L 13, 2000 1 19, p. 12).

      (8)  2002 m. liepos 12 d. Europos Parlamento ir Tarybos direktyva 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (Direktyva dėl privatumo ir elektroninių ryšių), OL L 201, 2002 7 31, p. 37).

      (9)  2009 m. lapkričio 25 d. Europos Parlamento ir Tarybos direktyva 2009/136/EB, iš dalies keičianti Direktyvą 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis, Direktyvą 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje ir Reglamentą (EB) Nr. 2006/2004 dėl nacionalinių institucijų, atsakingų už vartotojų apsaugos teisės aktų vykdymą, bendradarbiavimo (OL L 337, 2009 12 18, p. 11).

      (10)  1995 m. spalio 24 d. Europos Parlamento ir Tarybos direktyva 1995/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

      (11)  2006 m. rugpjūčio 16 d. Komisijos sprendimas C(2006) 3602 dėl Europos Komisijos naudojamų informacinių sistemų saugumo.

      PRIEDAS

         Siekiant Europos teritorinio bendradarbiavimo tikslo Europos regioninės plėtros fondo vykdomų intervencinių veiksmų kategorijų nomenklatūra

      1 LENTELĖ.   INTERVENCINIŲ VEIKSMŲ SRITIES MATMENS KODAI

                  1.   INTERVENCINIŲ VEIKSMŲ SRITIS

                  I.   Gamybinės investicijos

                  001

                  Bendrosios gamybinės investicijos į mažąsias ir vidutines įmones (MVĮ)

                  002

                  Moksliniai tyrimai ir inovacijų diegimas didelėse įmonėse

                  003

                  Su mažo anglies dioksido kiekio technologijų ekonomika susijusios gamybinės investicijos į dideles įmones

                  004

                  Gamybinės investicijos, susijusios su didelių įmonių ir MVĮ bendradarbiavimu kuriant informacinių ir ryšių technologijų (IRT) produktus ir paslaugas, plėtojant elektroninę prekybą ir stiprinant IRT paklausą

                  II.   Pagrindinių paslaugų teikimo infrastruktūra ir susijusios investicijos

                     Energetikos infrastruktūra

                  005

                  Elektros energija (kaupimas ir perdavimas)

                  006

                  Elektros energija (TEN-E kaupimas ir perdavimas)

                  007

                  Gamtinės dujos

                  008

                  Gamtinės dujos (TEN-E)

                  009

                  Atsinaujinančioji energija: vėjo

                  010

                  Atsinaujinančioji energija: saulės

                  011

                  Atsinaujinančioji energija: biomasės

                  012

                  Kitų rūšių atsinaujinančioji energija (įskaitant hidroelektrinių, geoterminę ir jūrų energiją) ir atsinaujinančiosios energijos integravimas (įskaitant kaupimą, dujų gamybą naudojant energiją ir atsinaujinančiojo vandenilio infrastruktūrą)

                  013

                  Siekiant efektyvaus energijos vartojimo vykdoma viešosios infrastruktūros renovacija, parodomieji projektai ir pagalbinės priemonės

                  014

                  Siekiant efektyvaus energijos vartojimo vykdoma esamų būstų renovacija, parodomieji projektai ir pagalbinės priemonės

                  015

                  Vidutinės ir žemos įtampos pažangiosios energijos skirstymo sistemos (įskaitant pažangiuosius elektros energijos tinklus ir IRT sistemas)

                  016

                  Itin veiksminga bendra šilumos ir elektros energijos gamyba ir centralizuotas šilumos tiekimas

                     Aplinkosaugos infrastruktūra

                  017

                  Buitinių atliekų tvarkymas (įskaitant atliekų mažinimo, rūšiavimo ir perdirbimo priemones)

                  018

                  Buitinių atliekų tvarkymas (įskaitant mechaninio ir biologinio apdorojimo, terminio apdorojimo, deginimo ir sąvartynų priemones)

                  019

                  Komercinių, pramonės ar pavojingų atliekų tvarkymas

                  020

                  Aprūpinimas žmonėms vartoti skirtu vandeniu (išgavimo, apdorojimo, laikymo ir skirstymo infrastruktūra)

                  021

                  Vandentvarka ir geriamojo vandens apsauga (įskaitant upių baseinų tvarkymą, vandentieką, specialias prisitaikymo prie klimato kaitos priemones, centralizuotą ir vartotojų apskaitą, apmokestinimo sistemas ir nuotėkio mažinimą)

                  022

                  Nuotekų tvarkymas

                  023

                  Aplinkosaugos priemonės, kuriomis siekiama mažinti išmetamą šiltnamio efektą sukeliančių dujų kiekį ir (arba) išvengti šių dujų išmetimo (įskaitant metano dujų tvarkymą ir saugojimą, taip pat kompostavimą)

                     Transporto infrastruktūra

                  024

                  Geležinkeliai (TEN-T pagrindinis tinklas)

                  025

                  Geležinkeliai (TEN-T visuotinis tinklas)

                  026

                  Kiti geležinkeliai

                  027

                  Mobilūs geležinkelio objektai

                  028

                  TEN-T greitkeliai ir keliai: pagrindinis tinklas (naujai nutiesti)

                  029

                  TEN-T greitkeliai ir keliai: visuotinis tinklas (naujai nutiesti)

                  030

                  TEN-T kelių tinklo antriniai jungiamieji keliai ir mazgai (naujai nutiesti)

                  031

                  Kiti nacionaliniai ir regioniniai keliai (naujai nutiesti)

                  032

                  Vietos privažiuojamieji keliai (naujai nutiesti)

                  033

                  Rekonstruotas ar pagerintas TEN-T kelias

                  034

                  Rekonstruotas ar pagerintas kitas kelias (greitkelis, nacionalinis, regioninis ar vietos kelias)

                  035

                  Daugiarūšis vežimas (TEN-T)

                  036

                  Daugiarūšis vežimas

                  037

                  Oro uostai (TEN-T) (1)

                  038

                  Kiti oro uostai (1)

                  039

                  Jūrų uostai (TEN-T)

                  040

                  Kiti jūrų uostai

                  041

                  Vidaus vandens keliai ir uostai (TEN-T)

                  042

                  Vidaus vandens keliai ir uostai (regioniniai ir vietos)

                     Darnusis transportas

                  043

                  Netaršaus miesto transporto infrastruktūra ir skatinimas (įskaitant įrangą ir transporto priemones)

                  044

                  Pažangios transporto sistemos (įskaitant paklausos valdymo įvedimą, rinkliavų sistemas, IT stebėjimo, valdymo ir informacines sistemas)

                     Informacinių ir ryšių technologijų (IRT) infrastruktūra

                  045

                  IRT: pagrindinis ir (arba) tranzitinis tinklas

                  046

                  IRT: spartusis plačiajuostis tinklas (prieiga ir (arba) vietinė linija; ≥ 30 Mbps)

                  047

                  IRT: labai spartus plačiajuostis tinklas (prieiga ir (arba) vietinė linija; ≥ 100 Mbps)

                  048

                  IRT: kitų tipų IRT infrastruktūra ir (arba) didelės apimties kompiuterių ištekliai ir (arba) įranga (įskaitant e. infrastruktūrą, duomenų centrus ir jutiklius, taip pat įterptus į kitą infrastruktūrą, pvz., mokslinių tyrimų įrangą, aplinkosaugos ir socialinę infrastruktūrą)

                  III.   Socialinė, sveikatos priežiūros ir švietimo infrastruktūra ir susijusios investicijos

                  049

                  Tretiniam išsilavinimui skirta švietimo infrastruktūra

                  050

                  Profesiniam rengimui bei mokymui ir suaugusiųjų mokymuisi skirta švietimo infrastruktūra

                  051

                  Mokykliniam ugdymui (pradiniam ir bendrajam viduriniam išsilavinimui) skirta švietimo infrastruktūra

                  052

                  Ikimokyklinio ugdymo ir priežiūros infrastruktūra

                  053

                  Sveikatos priežiūros infrastruktūra

                  054

                  Būsto infrastruktūra

                  055

                  Kita socialinė infrastruktūra, kuria prisidedama prie regioninės ir vietos plėtros

                  IV.   Vidaus potencialo plėtojimas

                     Moksliniai tyrimai, technologinė plėtra ir inovacijos

                  056

                  Investicijos į MVĮ infrastruktūrą, gebėjimus ir įrangą, tiesiogiai susijusius su moksliniais tyrimais ir inovacijų diegimo veikla

                  057

                  Investicijos į didelių įmonių infrastruktūrą, gebėjimus ir įrangą, tiesiogiai susijusius su moksliniais tyrimais ir inovacijų diegimo veikla

                  058

                  Mokslinių tyrimų ir inovacijų infrastruktūra (vieša)

                  059

                  Mokslinių tyrimų ir inovacijų infrastruktūra (privati, įskaitant mokslo parkus)

                  060

                  Viešuose mokslinių tyrimų centruose ir kompetencijos centruose, taip pat jų tinkluose vykdomi moksliniai tyrimai ir inovacijų diegimo veikla

                  061

                  Privačiuose mokslinių tyrimų centruose, taip pat jų tinkluose vykdomi moksliniai tyrimai ir inovacijų diegimo veikla

                  062

                  Technologijų perdavimas ir universitetų bei įmonių bendradarbiavimas, visų pirma naudingas MVĮ

                  063

                  Parama branduoliams ir verslo tinklai, visų pirma naudingi MVĮ

                  064

                  MVĮ vykdomi moksliniai tyrimai ir inovacijų diegimas (įskaitant čekių programas, apdorojimą, projektavimą, aptarnavimą ir socialines inovacijas)

                  065

                  Įmonių, daugiausia dėmesio skiriančių mažo anglies dioksido kiekio technologijų ekonomikai ir atsparumui klimato kaitai, mokslinių tyrimų ir inovacijų infrastruktūra, procedūros, technologijų perdavimas ir bendradarbiavimas

                     Verslo vystymas

                  066

                  MVĮ ir MVĮ grupėms skirtos pažangios paramos paslaugos (įskaitant valdymo, rinkodaros ir projektavimo paslaugas)

                  067

                  MVĮ verslo vystymas, parama verslumui ir inkubatoriams (įskaitant paramą pumpurinėms ir atskirtosioms įmonėms)

                  068

                  MVĮ efektyvus energijos vartojimas ir jose vykdomi parodomieji projektai, taip pat pagalbinės priemonės

                  069

                  Parama ekologiškiems gamybos procesams ir efektyviam išteklių naudojimui MVĮ užtikrinti

                  070

                  Efektyvaus energijos vartojimo skatinimas didelėse įmonėse

                  071

                  Įmonių, kurių specializacija – teikimas paslaugų, padedančių pereiti prie mažo anglies dioksido kiekio technologijų ekonomikos ir didinti atsparumą klimato kaitai, vystymas ir skatinimas (įskaitant paramą tokioms paslaugoms)

                  072

                  MVĮ skirta verslo infrastruktūra (įskaitant pramonės parkus ir zonas)

                  073

                  Parama socialinėms įmonėms (MVĮ)

                  074

                  Su turizmu susijusio MVĮ turto plėtojimas ir populiarinimas

                  075

                  Pačiose MVĮ arba joms teikiamų turizmo paslaugų plėtojimas ir populiarinimas

                  076

                  Su kultūra ir kūryba susijusio MVĮ turto plėtojimas ir populiarinimas

                  077

                  Pačiose MVĮ arba joms teikiamų kultūrinių ir kūrybinių paslaugų plėtojimas ir populiarinimas

                     Informacinės ir ryšių technologijos (IRT). Paklausos skatinimas, taikomosios programos ir paslaugos

                  078

                  e. valdžios paslaugos ir taikomosios programos (įskaitant e. viešąjį pirkimą, viešojo administravimo pertvarkos palaikymo IRT priemones, kibernetinio saugumo, patikimumo ir privatumo užtikrinimo priemones, e. teisingumą ir e. demokratiją)

                  079

                  Prieiga prie viešojo sektoriaus informacijos (įskaitant atvirųjų duomenų e. kultūrą, skaitmenines bibliotekas, e. turinį ir e. turizmą)

                  080

                  e. įtraukties, e. prieinamumo, e. mokymosi ir e. švietimo paslaugos ir taikomosios programos, skaitmeninis raštingumas

                  081

                  Vyresnių žmonių sveikatą ir aktyvumą išsaugoti padedantys IRT sprendimai ir e. sveikatos paslaugos bei taikomosios programos (įskaitant e. priežiūrą ir kasdienį gyvenimą palengvinančią aplinką)

                  082

                  IRT paslaugos ir taikomosios programos, skirtos MVĮ (įskaitant e. prekybą, e. verslą ir tinkle vykdomus verslo procesus), gyvosioms laboratorijoms, interneto verslininkams ir IRT pradedančiosioms įmonėms

                     Aplinka

                  083

                  Oro kokybės gerinimo priemonės

                  084

                  Integruota taršos prevencija ir kontrolė (IPPC)

                  085

                  Biologinės įvairovės apsauga ir didinimas, gamtos apsauga ir žalioji infrastruktūra

                  086

                  „Natura 2000“ teritorijų apsauga, atkūrimas ir tausus naudojimas

                  087

                  Prisitaikymo prie klimato kaitos priemonės ir su klimato kaita susijusios rizikos, pvz., erozijos, gaisrų, potvynių, audrų ir sausrų, prevencija ir valdymas, įskaitant informuotumo didinimo, civilinės saugos ir nelaimių valdymo sistemas bei infrastruktūrą

                  088

                  Su klimatu nesusijusių gamtinių pavojų (pvz., žemės drebėjimų) ir su žmogaus veikla susijusios rizikos (pvz., technologinių avarijų) prevencija ir valdymas, įskaitant informuotumo didinimo, civilinės saugos ir nelaimių valdymo sistemas bei infrastruktūrą

                  089

                  Pramoninių vietovių ir užterštos žemės atkūrimas

                  090

                  Dviračių ir pėsčiųjų takai

                  091

                  Gamtos teritorijų turizmo potencialo plėtojimas ir propagavimas

                  092

                  Viešųjų turizmui svarbių vertybių apsauga, plėtojimas ir populiarinimas

                  093

                  Viešųjų turizmo paslaugų plėtojimas ir populiarinimas

                  094

                  Viešųjų kultūros ir paveldo vertybių apsauga, plėtojimas ir populiarinimas

                  095

                  Viešųjų kultūros ir paveldo paslaugų plėtojimas ir populiarinimas

                     Kita

                  096

                  Su ERPF priemonių įgyvendinimu susijusių viešojo administravimo įstaigų ir valstybinių tarnybų instituciniai gebėjimai arba veiksmai, kuriais palaikomos ESF institucinių gebėjimų iniciatyvos

                  097

                  Bendruomenės inicijuotos vietos plėtros iniciatyvos miesto ir kaimo teritorijose

                  098

                  Atokiausi regionai. Visų papildomų išlaidų, patirtų dėl prasto susisiekimo ir teritorinio susiskaldymo, kompensavimas

                  099

                  Atokiausi regionai. Konkretūs veiksmai papildomoms išlaidoms, patirtoms dėl rinkos dydžio veiksnių, kompensuoti

                  100

                  Atokiausi regionai. Parama papildomoms išlaidoms, patirtoms dėl klimato sąlygų ir pagalbos teikimo sunkumų, kompensuoti

                  101

                  Kryžminis finansavimas iš ERPF (parama ESF tipo veiksmams, būtiniems iš ERPF remiamai veiksmo daliai tinkamai įgyvendinti ir su ja tiesiogiai susijusiems)

                  V.   Tvaraus ir kokybiško užimtumo skatinimas ir darbo jėgos judumo rėmimas

                  102

                  Darbo ieškančių ir neaktyvių asmenų, tarp jų – ilgalaikių bedarbių ir nuo darbo rinkos nutolusių asmenų, įdarbinimo galimybės, taip pat naudojantis vietos užimtumo iniciatyvomis ir parama darbo jėgos judumui

                  103

                  Jaunimo, visų pirma nedirbančio, nestudijuojančio ir nesimokančio, įskaitant jaunimą, kuriam kyla socialinės atskirties pavojus, ir marginalių bendruomenių jaunimą, tvarus integravimas į darbo rinką, taip pat įgyvendinant Jaunimo garantijų iniciatyvą

                  104

                  Savarankiškas darbas, verslumas ir verslo kūrimas, įskaitant novatoriškas labai mažas, mažąsias ir vidutines įmones

                  105

                  Vyrų ir moterų lygybė visose srityse, įskaitant įsidarbinimo ir karjeros galimybes, darbo ir privataus gyvenimo derinimą ir skatinimą mokėti vienodą atlyginimą už vienodą darbą

                  106

                  Darbuotojų, įmonių ir verslininkų prisitaikymas prie pokyčių

                  107

                  Vyresnių žmonių aktyvumas ir sveikatingumas

                  108

                  Darbo rinkos institucijų, pvz., valstybinių ir privačių užimtumo tarnybų, modernizavimas ir atitikties darbo rinkos poreikiams gerinimas, be kita ko, vykdant veiksmus, kuriais didinamas tarpvalstybinis darbo jėgos judumas, taip pat taikant judumo programas ir užtikrinant glaudesnį institucijų ir atitinkamų suinteresuotųjų subjektų bendradarbiavimą

                  VI.   Socialinės įtraukties skatinimas, kova su skurdu ir visų rūšių diskriminacija

                  109

                  Aktyvi įtrauktis, be kita ko, siekiant propaguoti lygias galimybes ir aktyvų dalyvavimą ir gerinti įsidarbinimo galimybes

                  110

                  Socialinis ir ekonominis marginalių bendruomenių, pvz., romų, integravimas

                  111

                  Kova su visų formų diskriminacija ir lygių galimybių propagavimas

                  112

                  Galimybių naudotis įperkamomis, tvariomis ir aukštos kokybės paslaugomis, įskaitant sveikatos priežiūrą ir visuotinės svarbos socialines paslaugas, didinimas

                  113

                  Socialinio verslumo ir profesinės integracijos socialinėse įmonėse, taip pat socialinės ir solidarumo ekonomikos skatinimas siekiant padidinti įsidarbinimo galimybes

                  114

                  Bendruomenės inicijuotos vietos plėtros strategijos

                  VII.   Investicijos į švietimą, mokymą ir profesinį mokymą siekiant lavinti įgūdžius ir skatinti mokymąsi visą gyvenimą

                  115

                  Mokyklos nebaigiančių asmenų skaičiaus mažinimas ir mokyklos nebaigimo prevencija, taip pat lygių galimybių gauti kokybišką ikimokyklinį, pradinį ir vidurinį išsilavinimą, įskaitant grįžimui į švietimo ir mokymo procesą skirtus mokymosi būdus (formalųjį, neformalųjį mokymąsi ir savišvietą), užtikrinimas

                  116

                  Aukštojo ir lygiaverčio lygmens mokslo kokybės, veiksmingumo ir prieinamumo didinimas siekiant didinti dalyvaujančių asmenų skaičių ir gerinti rezultatus, visų pirma atsižvelgiant į nepalankias sąlygas turinčių asmenų grupes

                  117

                  Vienodų galimybių formaliai, neformaliai ir savarankiškai mokytis visą gyvenimą suteikimas visoms amžiaus grupėms, darbuotojų žinių, įgūdžių ir kompetencijos ugdymas ir lanksčių mokymosi būdų, be kita ko, pasitelkiant profesinį orientavimą ir įgytos kompetencijos pripažinimą, skatinimas

                  118

                  Švietimo ir mokymo sistemų atitikties darbo rinkos poreikiams gerinimas, perėjimo nuo švietimo prie darbo palengvinimas ir profesinio rengimo ir mokymo sistemų stiprinimas ir jų kokybės gerinimas, be kita ko, naudojant gebėjimų numatymo priemones, pritaikant mokymo programas ir kuriant bei plėtojant mokymosi darbo vietoje sistemas, įskaitant dvilypes mokymosi sistemas ir pameistrystės programas

                  VIII.   Valdžios institucijų ir suinteresuotųjų subjektų institucinių gebėjimų stiprinimas ir veiksmingas viešasis administravimas

                  119

                  Investavimas į institucinius gebėjimus ir viešojo administravimo subjektų bei viešųjų paslaugų veiksmingumą nacionaliniu, regioniniu ir vietos lygmenimis siekiant reformų, geresnio reglamentavimo ir gero valdymo

                  120

                  Visų suinteresuotųjų subjektų, įgyvendinančių švietimo, mokymosi visą gyvenimą, mokymo ir užimtumo, taip pat socialinę politiką, gebėjimų stiprinimas, be kita ko, sudarant sektorių ir teritorinius paktus dėl pasirengimo vykdyti nacionalinio, regioninio ir vietos lygmens reformas

                  IX.   Techninė parama

                  121

                  Rengimas, įgyvendinimas, stebėjimas ir tikrinimas

                  122

                  Vertinimas ir tyrimai

                  123

                  Informavimas ir komunikacija

      2 LENTELĖ.   FINANSAVIMO FORMŲ MATMENS KODAI

                  2.   FINANSAVIMO FORMA

                  01

                  Negrąžinamoji subsidija

                  02

                  Grąžinamoji subsidija

                  03

                  Naudojantis finansinėmis priemonėmis teikiama parama: rizikos ir nuosavas kapitalas arba lygiavertė priemonė

                  04

                  Naudojantis finansinėmis priemonėmis teikiama parama: paskola arba lygiavertė priemonė

                  05

                  Naudojantis finansinėmis priemonėmis teikiama parama: garantija arba lygiavertė priemonė

                  06

                  Naudojantis finansinėmis priemonėmis teikiama parama: palūkanų subsidija, garantinio mokesčio subsidija, techninė parama arba lygiavertė priemonė

                  07

                  Apdovanojimas

      3 LENTELĖ.   TERITORIJŲ MATMENS KODAI

                  3.   TERITORIJOS TIPAS

                  01

                  Didelės miesto teritorijos (tankiai apgyvendintos, > 50 000 gyventojų)

                  02

                  Mažos miesto teritorijos (vidutiniškai tankiai apgyvendintos, > 5 000 gyventojų)

                  03

                  Kaimo teritorijos (retai apgyvendintos)

                  04

                  Makroregioninio bendradarbiavimo teritorija

                  05

                  Bendradarbiavimas tarp nacionalinių ar regioninių programos įgyvendinimo teritorijų nacionaliniame kontekste

                  06

                  ESF tarpvalstybinis bendradarbiavimas

                  07

                  Netaikoma

      4 LENTELĖ.   TERITORINIŲ PARAMOS PASKIRSTYMO PRIEMONIŲ MATMENS KODAI

                  4.   TERITORINĖS PARAMOS PASKIRSTYMO PRIEMONĖS

                  01

                  Integruotosios teritorinės investicijos: miesto teritorijos

                  02

                  Kiti integraciniai tvarios miestų plėtros metodai

                  03

                  Integruotosios teritorinės investicijos: kita

                  04

                  Kiti integraciniai tvarios kaimo plėtros metodai

                  05

                  Kiti integraciniai tvarios miestų ir (arba) kaimo plėtros metodai

                  06

                  Bendruomenės inicijuotos vietos plėtros iniciatyvos

                  07

                  Netaikoma

      5 LENTELĖ.   TEMINIŲ TIKSLŲ MATMENS KODAI

                  5.   TEMINIS TIKSLAS (ERPF ir Sanglaudos fondas)

                  01

                  Mokslinių tyrimų, technologinės plėtros ir inovacijų skatinimas

                  02

                  Informacinių ir ryšių technologijų prieinamumo ir naudojimo didinimas ir kokybės gerinimas

                  03

                  Mažųjų ir vidutinių įmonių konkurencingumo didinimas

                  04

                  Perėjimo prie mažo anglies dioksido kiekio technologijų ekonomikos visuose sektoriuose rėmimas

                  05

                  Prisitaikymo prie klimato kaitos skatinimas, rizikos prevencija ir valdymas

                  06

                  Aplinkos išsaugojimas ir apsauga ir tausaus išteklių naudojimo skatinimas

                  07

                  Tvaraus transporto skatinimas ir kliūčių pagrindinėse tinklo infrastruktūros dalyse šalinimas

                  08

                  Tvaraus ir kokybiško užimtumo skatinimas ir darbo jėgos judumo rėmimas

                  09

                  Socialinės įtraukties skatinimas, kova su skurdu ir visų rūšių diskriminacija

                  10

                  Investicijos į švietimą, mokymą ir profesinį mokymą siekiant lavinti įgūdžius ir skatinti mokymąsi visą gyvenimą

                  11

                  Valdžios institucijų ir suinteresuotųjų subjektų institucinių gebėjimų stiprinimas ir veiksmingas viešasis administravimas

                  12

                  Netaikoma (tik techninė parama)

      6 LENTELĖ.   EKONOMINĖS VEIKLOS MATMENS KODAI

                  6.   EKONOMINĖ VEIKLA

                  01

                  Žemės ūkis ir miškininkystė

                  02

                  Žvejyba ir akvakultūra

                  03

                  Maisto produktų ir gėrimų gamyba

                  04

                  Tekstilės ir tekstilės gaminių gamyba

                  05

                  Transporto įrangos gamyba

                  06

                  Kompiuterinių, elektroninių ir optinių gaminių gamyba

                  07

                  Kitos nenurodytos gamybos pramonės rūšys

                  08

                  Statyba

                  09

                  Kasyba ir karjerų eksploatavimas (įskaitant energinių medžiagų kasybą)

                  10

                  Elektros energija, dujos, garas, karštas vanduo ir oro kondicionavimas

                  11

                  Vandens tiekimas, nuotekų ir atliekų tvarkymas ir valymas

                  12

                  Transportas ir sandėliavimas

                  13

                  Informavimas ir komunikacija, įskaitant telekomunikaciją, informacijos tarnybų veiklą, kompiuterių programavimą, konsultavimą ir susijusią veiklą

                  14

                  Didmeninė ir mažmeninė prekyba

                  15

                  Turizmo, apgyvendinimo ir maitinimo veikla

                  16

                  Finansinė ir draudimo veikla

                  17

                  Nekilnojamasis turtas, nuoma ir kita verslo veikla

                  18

                  Viešasis administravimas

                  19

                  Švietimas

                  20

                  Žmonių sveikatos priežiūra

                  21

                  Socialinis darbas, bendruomenė, socialinės ir asmeninės paslaugos

                  22

                  Su aplinka ir klimato kaita susijusi veikla

                  23

                  Menas, pramogos, kūrybos sektorius ir poilsis

                  24

                  Kitos nenurodytos paslaugos

      7 LENTELĖ.   VIETOVĖS MATMENS KODAI

                  7.   VIETOVĖ (2)

                  Kodas

                  Vietovė

                  Regionui ar teritorijai, kuriame vyksta ir (arba) yra vykdomas veiksmas, taikomas kodas, nustatytas Europos Parlamento ir Tarybos reglamento (EB) Nr. 1059/2003 (2) priede pateiktame teritorinių statistinių vienetų (NUTS) klasifikatoriuje

         (1)  Taikoma tik investicijoms, susijusioms su aplinkos apsauga arba papildomoms oro uostų neigiamą poveikį aplinkai švelninti arba mažinti būtinomis investicijomis

         (2)  2003 m. gegužės 26 d. Europos Parlamento ir Tarybos reglamentas (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (OL L 154, 2003 6 21, p. 1).


title: 2015 m. balandžio 23 d. Komisijos įgyvendinimo reglamentas (ES) 2015/677 dėl tam tikrų prekių klasifikavimo Kombinuotojoje nomenklatūroje

text:
30.4.2015

               LT

               Europos Sąjungos oficialusis leidinys

               L 111/21

         KOMISIJOS ĮGYVENDINIMO REGLAMENTAS (ES) 2015/677
   2015 m. balandžio 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 23 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinio direktorato generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92 nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Gaminys, kurį sudaro keturios stalo kojos iš netauriojo metalo, varžtais pritvirtintos prie keturių jas kartu laikančių metalinių plokštelių.
                  Kad kojos neslystų ir nepažeistų grindų, kiekvienos stalo kojos apatinis galas apvilktas guma.
                  Viršutiniuose stalo kojų galuose yra kiaurymės sraigtams, kad kojas būtų galima pritvirtinti prie stalviršio.

                      (1) Žr. paveikslą.

                  9403 90 10

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 9403, 9403 90 ir 9403 90 10 atitinkančiais prekių aprašymais.
                  Gaminys neklasifikuotinas kaip sukomplektuotas baldas, nes jame trūksta esminės dalies – stalviršio.
                  Todėl gaminys klasifikuotinas kaip metalinės baldų dalys, priskiriant KN kodą 9403 90 10.

         (1)  Paveikslas pateikiamas tik dėl informacijos.


title: 2011 m. kovo 21 d. Komisijos įgyvendinimo reglamentas (ES) Nr. 279/2011, kuriuo nustatomas paskirstymo koeficientas 2011 m. kovo 1 - 7 d. pateiktoms importo licencijos paraiškoms dėl cukraus produktų pagal tam tikras tarifines kvotas ir sustabdomas tokių licencijos paraiškų teikimas

text:
22.3.2011

               LT

               Europos Sąjungos oficialusis leidinys

               L 76/48

         KOMISIJOS ĮGYVENDINIMO REGLAMENTAS (ES) Nr. 279/2011
   2011 m. kovo 21 d.
   kuriuo nustatomas paskirstymo koeficientas 2011 m. kovo 1-7 d. pateiktoms importo licencijos paraiškoms dėl cukraus produktų pagal tam tikras tarifines kvotas ir sustabdomas tokių licencijos paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   atsižvelgdama į 2009 m. rugsėjo 25 d. Komisijos reglamentą (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (3), ypač į jo 5 straipsnio 2 dalį,
   kadangi:

               (1)

               Pagal Reglamentą (EB) Nr. 891/2009 kompetentingoms institucijoms 2011 m. kovo 1-7 d. pateiktose importo licencijos paraiškose nurodytas kiekis viršijo pagal eilės numerį 09.4320 skirtą kiekį.

               (2)

               Šiomis aplinkybėmis pagal Reglamentą (EB) Nr. 1301/2006 turėtų būti nustatytas paskirstymo koeficientas dėl licencijos paraiškų, išduotinų pagal eilės numerį 09.4320. Paraiškų pagal tą eilės numerį teikimas turėtų būti sustabdytas iki prekybos metų pabaigos, vadovaujantis Reglamentu (EB) Nr. 891/2009,

         PRIĖMĖ ŠĮ REGLAMENTĄ:
   1 straipsnis
   1.   Kiekiai, dėl kurių 2011 m. kovo 1-7 d. pagal Reglamentą (EB) Nr. 891/2009 pateiktos importo licencijos paraiškos, dauginami iš šio reglamento priede nurodytų paskirstymo koeficientų.
   2.   Licencijų paraiškų, atitinkančių priede nurodytus eilės numerius, teikimas sustabdomas iki 2010/11 prekybos metų pabaigos.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 21 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 254, 2009 9 26, p. 82.

      PRIEDAS
      „CXL lengvatinis cukrus“

         2010-2011 prekybos metai

         2011 3 1–2011 3 7 pateiktos paraiškos

                  Eilės Nr.

                  Šalis

                  Paskirstymo koeficientas
                  (%)

                  Tolimesnis paraiškų teikimas

                  09.4317

                  Australija

                  —

                  Sustabdytas

                  09.4318

                  Brazilija

                  —

                  Sustabdytas

                  09.4319

                  Kuba

                  —

                  09.4320

                  Kitos trečiosios šalys

                  3,5075

                  Sustabdytas

                  09.4321

                  Indija

                  —

                  Sustabdytas

                              —

                              Netaikoma: licencijos paraiškų Komisijai nepateikta.

      „Balkanų cukrus“

         2010-2011 prekybos metai

         2011 3 1–2011 3 7 pateiktos paraiškos

                  Eilės Nr.

                  Šalis

                  Paskirstymo koeficientas
                  (%)

                  Tolimesnis paraiškų teikimas

                  09.4324

                  Albanija

                  —

                  09.4325

                  Bosnija ir Hercegovina

                  —

                  09.4326

                  Serbija

                      (1)

                  09.4327

                  Buvusioji Jugoslavijos Respublika Makedonija

                  —

                  09.4328

                  Kroatija

                      (1)

                              —

                              Netaikoma: licencijos paraiškų Komisijai nepateikta.

         Susidarius ypatingoms sąlygoms importuojamas cukrus ir pramoninis importuojamas cukrus

         2010-2011 prekybos metai

         2011 3 1–2011 3 7 pateiktos paraiškos

                  Eilės Nr.

                  Rūšis

                  Paskirstymo koeficientas
                  (%)

                  Tolimesnis paraiškų teikimas

                  09.4380

                  Susidarius ypatingoms sąlygoms

                  —

                  09.4390

                  Pramoninis

                      (2)

                              —

                              Netaikoma: licencijos paraiškų Komisijai nepateikta.

         (1)  Netaikoma: paraiškose nurodytas kiekis skirto kiekio neviršija ir suteikiamas visas.

         (2)  Netaikoma: paraiškose nurodytas kiekis skirto kiekio neviršija ir suteikiamas visas.


title: 2014 m. birželio 20 d. Komisijos įgyvendinimo reglamentas (ES) Nr. 682/2014, kuriuo dėl medžiagos klosantelio iš dalies keičiamas Reglamentas (ES) Nr. 37/2010  Tekstas svarbus EEE

text:
21.6.2014

               LT

               Europos Sąjungos oficialusis leidinys

               L 182/14

         KOMISIJOS ĮGYVENDINIMO REGLAMENTAS (ES) Nr. 682/2014
   2014 m. birželio 20 d.
   kuriuo dėl medžiagos klosantelio iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) turi būti nustatoma pagal Reglamentą (EB) Nr. 470/2009;

               (2)

               farmakologiškai aktyvios medžiagos, jų klasifikacija ir DLK gyvūniniuose maisto produktuose nustatytos Komisijos reglamento (ES) Nr. 37/2010 (2) priede;

               (3)

               klosantelis šiuo metu yra įrašytas Reglamento (ES) Nr. 37/2010 priedo 1 lentelėje kaip medžiaga, leidžiama naudoti galvijams ir avims (taikoma raumenims, riebalams, kepenims, inkstams ir pienui); galvijų ir avių pienui nustatyta laikinoji šios medžiagos DLK nustojo galioti 2014 m. sausio 1 d.;

               (4)

               gavęs ir įvertinęs pateiktus papildomus duomenis, Veterinarinių vaistų komitetas rekomendavo, kad laikinoji galvijų ir avių pienui skirta klosantelio DLK turėtų būti nustatyta kaip galutinė;

               (5)

               taigi klosantelio įrašas Reglamento (ES) Nr. 37/2010 priedo 1 lentelėje turėtų būti atitinkamai iš dalies pakeistas;

               (6)

               šiame reglamente numatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 20 d.

            Komisijos vardu

            Pirmininkas

         José Manuel BARROSO

      (1)  OL L 152, 2009 6 16, p. 11.

      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).

      PRIEDAS
      Reglamento (ES) Nr. 37/2010 priedo 1 lentelėje klosantelio įrašas pakeičiamas taip:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Klosantelis

                     Klosantelis

                     Galvijai

                     1 000 μg/kg
                     3 000 μg/kg
                     1 000 μg/kg
                     3 000 μg/kg
                     45 μg/kg

                     Raumenys
                     Riebalai
                     Kepenys
                     Inkstai
                     Pienas

                     ĮRAŠO NĖRA

                     Antiparazitinės medžiagos/medžiagos, veikiančios endoparazitus“

                     Avys

                     1 500 μg/kg
                     2 000 μg/kg
                     1 500 μg/kg
                     5 000 μg/kg
                     45 μg/kg

                     Raumenys
                     Riebalai
                     Kepenys
                     Inkstai
                     Pienas


title: 2011 m. rugsėjo 7 d. Komisijos įgyvendinimo reglamentas (ES) Nr. 904/2011, kuriuo nustatomas paskirstymo koeficientas, taikytinas nuo 2011 m. rugpjūčio 26 d. iki 2011 m. rugsėjo 2 d. pateiktoms paraiškoms pagal Reglamentą (EB) Nr. 2305/2003 leistos pradėti naudoti miežių kvotos importo licencijai gauti

text:
8.9.2011

               LT

               Europos Sąjungos oficialusis leidinys

               L 231/22

         KOMISIJOS ĮGYVENDINIMO REGLAMENTAS (ES) Nr. 904/2011
   2011 m. rugsėjo 7 d.
   kuriuo nustatomas paskirstymo koeficientas, taikytinas nuo 2011 m. rugpjūčio 26 d. iki 2011 m. rugsėjo 2 d. pateiktoms paraiškoms pagal Reglamentą (EB) Nr. 2305/2003 leistos pradėti naudoti miežių kvotos importo licencijai gauti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Komisijos reglamentu (EB) Nr. 2305/2003 (3) leidžiama pradėti naudoti 306 215 tonų miežių metinę tarifinę kvotą (kvotos numeris 09.4126);

               (2)

               iš pranešimo, pateikto remiantis Reglamento (EB) Nr. 2305/2003 3 straipsnio 3 dalimi, paaiškėjo, kad kiekiai, nurodyti pagal to paties reglamento 3 straipsnio 1 dalį nuo 2011 m. rugpjūčio 26 d. 13 val. iki 2011 m. rugsėjo 2 d. 13 val. Briuselio laiku pateiktose paraiškose importo licencijai gauti, viršija turimus kiekius. Todėl reikia nustatyti, kokia apimtimi galima išduoti importo licencijas, prašomiems kiekiams taikant paskirstymo koeficientą;

               (3)

               taip pat reikia nutraukti importo licencijų pagal Reglamentą (EB) Nr. 2305/2003 išdavimą šiam kvotos laikotarpiui;

               (4)

               siekiant veiksmingai valdyti importo licencijų išdavimo tvarką, šis reglamentas turėtų įsigalioti iškart jį paskelbus,

         PRIĖMĖ ŠĮ REGLAMENTĄ:
   1 straipsnis
   1.   Pagal kiekvieną nuo 2011 m. rugpjūčio 26 d. 13 val. iki 2011 m. rugsėjo 2 d. 13 val. Briuselio laiku pateiktą paraišką Reglamente (EB) Nr. 2305/2003 nustatytos miežių kvotos importo licencijai gauti išduodama licencija prašomam kiekiui pritaikius 77,115913 % paskirstymo koeficientą.
   2.   Licencijų išdavimas nuo 2011 m. rugsėjo 2 d. 13 val. Briuselio laiku pateiktose paraiškose nurodytiems kiekiams šiam kvotos laikotarpiui yra sustabdomas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 7 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 342, 2003 12 30, p. 7.


title: 2011 m. liepos 20 d. Komisijos įgyvendinimo reglamentas (ES) Nr. 701/2011, kuriuo ištaisomas Reglamentas (ES) Nr. 1004/2010 dėl tam tikrų 2010 m. žvejybos kvotų sumažinimo atsižvelgiant į praėjusiais metais viršytas žvejybos kvotas

text:
21.7.2011

               LT

               Europos Sąjungos oficialusis leidinys

               L 190/26

         KOMISIJOS ĮGYVENDINIMO REGLAMENTAS (ES) Nr. 701/2011
   2011 m. liepos 20 d.
   kuriuo ištaisomas Reglamentas (ES) Nr. 1004/2010 dėl tam tikrų 2010 m. žvejybos kvotų sumažinimo atsižvelgiant į praėjusiais metais viršytas žvejybos kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), visų pirma į jo 105 straipsnio 1 dalį,
   kadangi:

               (1)

               Komisijos reglamento (ES) Nr. 1004/2010 (2) priede turėtų būti pataisytos dvi eilutės, nes buvo neteisingai pranešta apie Ispanijoje ir Danijoje iš Estijos laivų iškrautą žuvų kiekį;

               (2)

               todėl Reglamentas (ES) 1004/2010 turėtų būti atitinkamai ištaisytas;

               (3)

               būtina, kad tais atvejais, kai šie pataisymai naudingi suinteresuotiesiems asmenims, jie įsigaliotų Reglamento (ES) Nr. 1004/2010 įsigaliojimo dieną;

               (4)

               tais atvejais, kai dėl šių pataisymų suinteresuotieji asmenys patiria sunkumų, pataisymai turėtų įsigalioti šio reglamento įsigaliojimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 1004/2010 priedo lentelė iš dalies keičiama taip:

               1)

               Septinta eilutė pakeičiama taip:

                           „EST

                           RED

                           N3M

                           Pjūklapilvis beriksas

                           ŽŠVAO 3M

                           y

                           1 540,00

                           0,0

                           1 540,00

                           0,0

                           1 642,76

                           1 642,76

                           106,7 %

                           – 102,7

                           1 571,00

                           1 468“

               2)

               Aštunta eilutė

                           „EST

                           SPR

                           03A.

                           Atlantinis šprotas

                           IIIa

                           y

                           0,00

                           0,0

                           0,00

                           0,0

                           0,00

                           0,00

                           0,0 %

                           0,00

                           0,00

                           – 150,00

                           150“

                     išbraukiama.

         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 20 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 1.

      (2)  OL L 291, 2010 11 9, p. 31.


title: 2011 m. rugpjūčio 25 d. Komisijos įgyvendinimo reglamentas (ES) Nr. 861/2011, kuriuo iš dalies keičiamos Reglamente (ES) Nr. 867/2010 nustatytos kai kurių cukraus sektoriaus produktų tipinės kainos ir papildomi importo muitai 2010/11 prekybos metais

text:
26.8.2011

               LT

               Europos Sąjungos oficialusis leidinys

               L 220/18

         KOMISIJOS ĮGYVENDINIMO REGLAMENTAS (ES) Nr. 861/2011
   2011 m. rugpjūčio 25 d.
   kuriuo iš dalies keičiamos Reglamente (ES) Nr. 867/2010 nustatytos kai kurių cukraus sektoriaus produktų tipinės kainos ir papildomi importo muitai 2010/11 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio, 2 dalies antros pastraipos antrąjį sakinį,
   kadangi:

               (1)

               Tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2010/11 prekybos metams buvo nustatyti Komisijos reglamente (ES) Nr. 867/2010 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamentu (ES) Nr. 841/2011 (4).

               (2)

               Šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 nustatytas taisykles ir nuostatas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2010/11 prekybos metams, numatyti Reglamente (ES) Nr. 867/2010, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja 2011 m. rugpjūčio 26 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 25 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 259, 2010 10 1, p. 3.

      (4)  OL L 216, 2011 8 23, p. 8.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2011 m. rugpjūčio 26 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 11 10 (1)

                  48,70

                  0,00

                  1701 11 90 (1)

                  48,70

                  0,29

                  1701 12 10 (1)

                  48,70

                  0,00

                  1701 12 90 (1)

                  48,70

                  0,00

                  1701 91 00 (2)

                  54,67

                  1,07

                  1701 99 10 (2)

                  54,67

                  0,00

                  1701 99 90 (2)

                  54,67

                  0,00

                  1702 90 95 (3)

                  0,55

                  0,19

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2016 m. balandžio 26 d. Komisijos įgyvendinimo reglamentas (ES) 2016/666 dėl tam tikrų prekių klasifikavimo Kombinuotojoje nomenklatūroje

text:
29.4.2016

                  LT

                  Europos Sąjungos oficialusis leidinys

                  L 115/25

            KOMISIJOS ĮGYVENDINIMO REGLAMENTAS (ES) 2016/666
      2016 m. balandžio 26 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
      kadangi:

                  (1)

                  siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. balandžio 26 d.

               Komisijos vardu

               Pirmininko pavedimu

            Stephen QUEST

               Mokesčių ir muitų sąjungos generalinis direktorius

         (1)  OL L 256, 1987 9 7, p. 1.

         (2)  1992 m. spalio 12 d. Tarybos reglamentas (EEB) Nr. 2913/92 nustatantis Bendrijos muitinės kodeksą (OL L 302, 1992 10 19, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Plastikiniame korpuse sumontuotas statinis keitiklis (vadinamasis AC/DC adapteris), skirtas kintamajai srovei (AC, 100–240 V) paversti nuolatine srove (DC, 12 V, 1,5 A).
                     Korpuse sumontuotas kištukas, skirtas jungti į kintamosios srovės elektros lizdą, ir 1,5 m ilgio elektros kabelis su nuolatinės srovės jungtimi, kuria AC/DC adapterį galima prijungti prie įvairių aparatų.
                     Pateikiamo AC/DC adapterio paskirtis – tiekti elektros energiją televizoriaus priedėliui (STB). Be to, jis gali tiekti elektros energiją įvairiems kitiems aparatams, pvz., ryšių aparatūrai, automatinio duomenų apdorojimo mašinoms, garso ir (arba) vaizdo įrašymo arba atkūrimo aparatams, buitiniams prietaisams ir radionavigaciniams aparatams.
                     Žr. paveikslą (*).

                     8504 40 82

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8504 , 8504 40  ir 8504 40 82  atitinkančiais prekių aprašymais.
                     Gaminys neklasifikuotinas kaip statiniai keitikliai, skirti naudoti su ryšių aparatūra, automatinio duomenų apdorojimo mašinomis ir jų įtaisais, priskiriant KN kodą 8504 40 30 , nes AC/DC adapteris suprojektuotas tiekti elektros srovę įvairiems elektros aparatams.
                     Todėl AC/DC adapteris klasifikuotinas kaip lygintuvas, priskiriant KN kodą 8504 40 82 .

            (*)  Paveikslas pateikiamas tik dėl informacijos.


title: 2014 m. lapkričio 5 d. Komisijos įgyvendinimo reglamentas (ES) Nr. 1197/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
6.11.2014

               LT

               Europos Sąjungos oficialusis leidinys

               L 319/55

         KOMISIJOS ĮGYVENDINIMO REGLAMENTAS (ES) Nr. 1197/2014
   2014 m. lapkričio 5 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 5 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  57,9

                  MA

                  75,8

                  MK

                  50,7

                  ZZ

                  61,5

                  0707 00 05

                  AL

                  84,5

                  JO

                  193,6

                  TR

                  136,8

                  ZZ

                  138,3

                  0709 93 10

                  MA

                  61,4

                  TR

                  125,2

                  ZZ

                  93,3

                  0805 20 10

                  MA

                  130,2

                  TR

                  61,9

                  ZZ

                  96,1

                  0805 20 30, 0805 20 50, 0805 20 70, 0805 20 90

                  TR

                  66,4

                  ZZ

                  66,4

                  0805 50 10

                  MA

                  52,7

                  TR

                  90,4

                  ZZ

                  71,6

                  0806 10 10

                  BR

                  309,4

                  LB

                  284,9

                  PE

                  379,1

                  TR

                  139,3

                  US

                  400,6

                  ZA

                  133,6

                  ZZ

                  274,5

                  0808 10 80

                  BA

                  34,8

                  BR

                  52,7

                  CA

                  88,6

                  CL

                  88,2

                  CN

                  68,5

                  NZ

                  142,6

                  US

                  233,5

                  ZA

                  143,5

                  ZZ

                  106,6

                  0808 30 90

                  CN

                  118,3

                  ZA

                  57,4

                  ZZ

                  87,9

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2013 m. rugsėjo 25 d. Komisijos įgyvendinimo reglamentas (ES) Nr. 924/2013, kuriuo leidžiama pradėti naudoti Centrinės Amerikos kilmės žemės ūkio produktų Sąjungos tarifines kvotas ir numatomas jų administravimas

text:
26.9.2013

               LT

               Europos Sąjungos oficialusis leidinys

               L 254/6

         KOMISIJOS ĮGYVENDINIMO REGLAMENTAS (ES) Nr. 924/2013
   2013 m. rugsėjo 25 d.
   kuriuo leidžiama pradėti naudoti Centrinės Amerikos kilmės žemės ūkio produktų Sąjungos tarifines kvotas ir numatomas jų administravimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. birželio 25 d. Tarybos sprendimą 2012/734/ES dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, pasirašymo Europos Sąjungos vardu ir jo IV dalies prekybos nuostatų laikino taikymo (1), ypač į jo 6 straipsnį,
   kadangi:

               (1)

               Sprendimu 2012/734/ES leista Europos Sąjungos vardu pasirašyti Susitarimą, kuriuo steigiama Europos Sąjungos bei jos valstybių narių ir Centrinės Amerikos asociacija (toliau – Susitarimas). Pagal Sprendimą 2012/734/ES Susitarimas taikomas laikinai, kol bus baigtos jo sudarymo procedūros. Susitarimas laikinai taikomas nuo 2013 m. rugpjūčio 1 d.;

               (2)

               Susitarimo I priedo 2 priedėlis susijęs su ES importo tarifinėmis kvotomis Centrinės Amerikos kilmės prekėms. Todėl būtina leisti pradėti naudoti tokių produktų tarifines kvotas;

               (3)

               tarifines kvotas turėtų administruoti Komisija vadovaudamasi pirmumo principu pagal 1993 m. liepos 2 d. Komisijos reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2). Siekiant pasinaudoti šiame reglamente nustatytomis muitų tarifų nuolaidomis, prie priede nurodytų produktų turėtų būti pridėtas kilmės įrodymas, kaip numatyta Susitarime. 1987 m. liepos 23 d. Tarybos reglamento (EEB) Nr. 2658/87 dėl tarifų ir dėl statistinės nomenklatūros bei dėl Bendrojo muitų tarifo (3) su pakeitimais, padarytais Komisijos įgyvendinimo reglamentu (ES) Nr. 927/2012 (4), I priede nurodyti nauji KN kodai, kurie skiriasi nuo Susitarime nurodytų kodų. Todėl šio reglamento priede turėtų būti nurodyti naujieji kodai;

               (4)

               kadangi Susitarimas įsigalioja 2013 m. rugpjūčio 1 d., šis reglamentas turėtų būti taikomas nuo tos pačios dienos;

               (5)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidžiama pradėti naudoti priede išvardytų Centrinės Amerikos kilmės prekių Sąjungos tarifines kvotas.
   2 straipsnis
   Į Sąjungą importuojamoms Centrinės Amerikos kilmės prekėms, kurios išvardytos priede, nustatytų muitų taikymas sustabdomas laikantis šio reglamento priede nurodytų atitinkamų tarifinių kvotų.
   3 straipsnis
   Prie priede išvardytų produktų pridedamas kilmės įrodymas, kaip nustatyta Susitarimo II priedo 3 priedėlyje.
   4 straipsnis
   Priede nurodytas tarifines kvotas administruoja Komisija pagal Reglamento (EEB) Nr. 2454/93 308a–308c straipsnius.
   5 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. rugpjūčio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 25 d.

            Komisijos vardu

            Pirmininkas

         José Manuel BARROSO

      (1)  OL L 346, 2012 12 15, p. 1.

      (2)  OL L 253, 1993 10 11, p. 1.

      (3)  OL L 256, 1987 9 7, p. 1.

      (4)  OL L 304, 2012 10 31, p. 1.

      PRIEDAS
      Nepaisant kombinuotosios nomenklatūros aiškinimo taisyklių turi būti laikoma, kad produktų aprašymas yra tik nurodomojo pobūdžio, o lengvatų sistemos aprėptis, atsižvelgiant į šį priedą, nustatoma pagal šio reglamento priėmimo metu galiojančius KN kodus.

                  Eilės Nr.

                  KN kodas

                  Prekių aprašymas

                  Kvotos laikotarpis

                  Metinės kvotos dydis
                  (neto masė tonomis, jeigu nenurodyta kitaip)

                  09.7300

                  0201
                  0202

                  Galvijų mėsa, šviežia, atšaldyta arba užšaldyta

                  Nuo 2013 8 1 iki 2013 12 31

                  3 959 (1)

                  Nuo 2014 1 1 iki 2014 12 31, o kiekvienu vėlesniu laikotarpiu – nuo sausio 1 d. iki gruodžio 31 d.

                  9 975 (1)
                      (2)

                  09.7301

                  0703 20

                  Valgomieji česnakai

                  Nuo 2013 8 1 iki 2013 12 31

                  230

                  Nuo 2014 1 1 iki 2014 12 31, o kiekvienu vėlesniu laikotarpiu – nuo sausio 1 d. iki gruodžio 31 d.

                  550

                  09.7302

                  0711 51

                  Konservuoti pievagrybiai (Agaricus genties), netinkami ilgai laikyti ir papildomai neapdorojus tiesiogiai vartoti maistui

                  Nuo 2013 8 1 iki 2013 12 31

                  115

                  2003 10

                  Pievagrybiai (Agaricus genties), paruošti arba konservuoti be acto arba acto rūgšties

                  Nuo 2014 1 1 iki 2014 12 31, o kiekvienu vėlesniu laikotarpiu – nuo sausio 1 d. iki gruodžio 31 d.

                  275

                  09.7303

                  1006 20 15
                  1006 20 17
                  1006 20 96
                  1006 20 98

                  Lukštenti ryžiai, ilgagrūdžiai

                  Nuo 2013 8 1 iki 2013 12 31

                  8 334

                  1006 30 25
                  1006 30 27
                  1006 30 46
                  1006 30 48
                  1006 30 65
                  1006 30 67
                  1006 30 96
                  1006 30 98

                  Iš dalies arba visiškai nulukštenti ryžiai, ilgagrūdžiai

                  Nuo 2014 1 1 iki 2014 12 31, o kiekvienu vėlesniu laikotarpiu – nuo sausio 1 d. iki gruodžio 31 d.

                  21 000 (3)

                  09.7304 (4)

                  2208 40 51
                  2208 40 99

                  Romai ir kiti spiritai, gauti distiliuojant fermentuotus cukranendrių produktus, induose, kurių talpa didesnė kaip 2 litrai

                  Nuo 2013 8 1 iki 2013 12 31

                  2 917 hektolitrų (išreikšta grynojo alkoholio ekvivalentu)

                  Nuo 2014 1 1 iki 2014 12 31, o kiekvienu vėlesniu laikotarpiu – nuo sausio 1 d. iki gruodžio 31 d.

                  7 300 hektolitrų (išreikšta grynojo alkoholio ekvivalentu) (5)

                  09.7305

                  0710 40
                  0711 90 30
                  2001 90 30
                  2004 90 10
                  2005 80

                  Cukriniai kukurūzai

                  Nuo 2013 8 1 iki 2013 12 31

                  600

                  Nuo 2014 1 1 iki 2014 12 31, o kiekvienu vėlesniu laikotarpiu – nuo sausio 1 d. iki gruodžio 31 d.

                  1 560 (6)

                  09.7306

                  1108 14 00

                  Maniokų krakmolas

                  Nuo 2013 8 1 iki 2013 12 31

                  2 084

                  Nuo 2014 1 1 iki 2014 12 31, o kiekvienu vėlesniu laikotarpiu – nuo sausio 1 d. iki gruodžio 31 d.

                  5 000

                  09.7307 (4)

                  1701 13
                  1701 14
                  1701 91
                  1701 99

                  Cukranendrių arba cukrinių runkelių cukrus ir chemiškai gryna sacharozė, kurių būvis kietas, išskyrus žaliavinį cukrų, į kurį nepridėta aromatinių arba dažiųjų medžiagų

                  Nuo 2013 8 1 iki 2013 12 31

                  62 500 (išreikšta žaliavinio cukraus ekvivalentu)

                  1702 30

                  Gliukozė ir gliukozės sirupas, kurių sudėtyje nėra fruktozės arba fruktozė sudaro mažiau kaip 20 % sausosios medžiagos masės

                  Nuo 2014 1 1 iki 2014 12 31, o kiekvienu vėlesniu laikotarpiu – nuo sausio 1 d. iki gruodžio 31 d.

                  154 500 (išreikšta žaliavinio cukraus ekvivalentu) (7)

                  1702 40 90

                  Gliukozė ir gliukozės sirupas (išskyrus izogliukozę), kurių sudėtyje esanti fruktozė sudaro ne mažiau kaip 20 %, bet mažiau kaip 50 % sausosios medžiagos masės, išskyrus invertuotąjį cukrų

                  1702 50

                  Chemiškai gryna fruktozė

                  1704 90 99

                  Kiti konditerijos gaminiai iš cukraus, neturintys kakavos

                  1702 90 30
                  1702 90 50
                  1702 90 71
                  1702 90 75
                  1702 90 79
                  1702 90 80
                  1702 90 95

                  Kitas cukrus, įskaitant invertuotąjį cukrų, bei kiti cukraus ir cukraus sirupo mišiniai, kurių sudėtyje esanti fruktozė sudaro 50 % sausosios medžiagos masės, išskyrus chemiškai gryną maltozę

                  1806 10 30
                  1806 10 90

                  Kakavos milteliai, kurių sudėtyje esanti sacharozė arba izogliukozė, išreikšta sacharozės kiekiu, sudaro ne mažiau kaip 65 % masės

                  ex 1806 20 95

                  Kiti gaminiai, turintys briketų, plytelių arba juostelių (batonėlių) pavidalą, kurių masė didesnė kaip 2 kg, taip pat skysti gaminiai, pastos, milteliai, granulės arba kito pavidalo gaminiai, sudėti į talpyklas arba tiesiogiai supakuoti į pakuotes ir kurių masė didesnė kaip 2 kg, kurių sudėtyje yra mažiau kaip 18 % masės kakavos sviesto ir ne mažiau kaip 70 % masės sacharozės

                  ex 1806 90 90

                  Kiti šokolado gaminiai ir kiti maisto produktai, turintys kakavos, kurių sudėtyje esanti sacharozė sudaro ne mažiau kaip 70 % masės (įskaitant invertuotąjį cukrų, išreikštą sacharozės kiekiu)

                  1901 90 99

                  Kiti maisto produktai iš miltų, kruopų, rupinių, krakmolo arba salyklo ekstrakto, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 40 %; kiti maisto produktai iš prekių, klasifikuojamų 0401–0404 pozicijose, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 5 % masės

                  2006 00 31
                  2006 00 38

                  Vaisiai (išskyrus atogrąžų vaisius ir imbierą), daržovės, riešutai (išskyrus atogrąžų riešutus), vaisių žievelės ir kitos augalų dalys, konservuotos cukruje (nusausintos, apcukruotos (glacé) arba cukruotos)

                  2007 91 10
                  2007 99 20
                  2007 99 31
                  2007 99 33
                  2007 99 35
                  2007 99 39

                  Džemai, vaisių drebučiai (želė), marmeladai, vaisių arba riešutų tyrės ir pastos, gauti virimo būdu

                  ex 2009

                  Nefermentuotos vaisių sultys (išskyrus pomidorų sultis, atogrąžų vaisių sultis ir atogrąžų vaisių sulčių mišinius) ir daržovių sultys, į kurias nepridėta alkoholio, kurių vertė ne didesnė kaip 30 EUR už 100 kg neto masės ir kurių sudėtyje pridėtojo cukraus kiekis didesnis kaip 30 % masės

                  ex 2101 12 98
                  ex 2101 20 98

                  Produktai, daugiausia sudaryti iš kavos, arbatos arba matės, kurių sudėtyje esanti sacharozė sudaro ne mažiau kaip 70 % masės

                  ex 2106 90 98

                  Kiti maisto produktai, nenurodyti kitoje vietoje, kurių sudėtyje esanti sacharozė sudaro ne mažiau kaip 70 % masės

                  3302 10 29

                  Kvapiųjų medžiagų mišiniai ir mišiniai, kurių pagrindiniai komponentai yra viena arba kelios tokios medžiagos, skirti naudoti gėrimų gamybos pramonėje, kurių sudėtyje yra visos gėrimą charakterizuojančios kvapiosios medžiagos, kurių faktinė alkoholio koncentracija, išreikšta tūrio procentais, yra ne didesnė kaip 0,5 % tūrio

         (1)  Išreikšta skerdenos svorio ekvivalentu: 100 kg mėsos su kaulais atitinka 70 kg mėsos be kaulų.

         (2)  Nuo 2015 m. sausio 1 d. šis kiekis kasmet didinamas 475 tonomis.

         (3)  Nuo 2015 m. sausio 1 d. šis kiekis kasmet didinamas 1 000 tonų.

         (4)  Taikoma Centrinės Amerikos šalims, išskyrus Panamą.

         (5)  Nuo 2015 m. sausio 1 d. šis kiekis kasmet didinamas 300 hektolitrų (išreikštų grynojo alkoholio ekvivalentu).

         (6)  Nuo 2015 m. sausio 1 d. šis kiekis kasmet didinamas 120 tonų.

         (7)  Nuo 2015 m. sausio 1 d. šis kiekis kasmet didinamas 4 500 tonų (išreikšta žaliavinio cukraus ekvivalentu).